Period: Old Babylonian
Genre: Literary
Transliteration:
<SURFACE>
...
...me-teš₂ ši-im...
...zi-šag₄-ŋal₂-la-ke₄ šag₄-zu...
...su₃-u₄-ra₂...
ki-ru-gu₂ 4(diš)-kam-ma-am₃
a₂ mah nun...
ŋiš-gi₄-ŋal₂-bi-im
ši-im-dirig-ge-en lugal-ŋu₁₀ ši-im-dirig-ge-en ne-zu an-zag-še₃
en {d}lugal-er₉-ra ši-im-dirig-ge-en ne-zu an-zag-še₃
me-zu me galam-ma me nu-sig₁₀-ge₅-da
ab ku-kur ŋal₂-la ni₂ huš ri-a-me-en
diŋir er₉ kalam-ma til₃-la-me-en
ni₂ gal an ki-a dul-la-me-en
ki-ru-gu₂ 5(diš)-kam-ma-am₃
nam-mah-zu ga-i-i
ši-im-dirig-ge-en lugal-ŋu₁₀...ne-zu an-zag-še₃
ŋiš-gi₄-ŋal₂-bi-im
ur-saŋ zid me-teš₂-e ga-i-i
en {d}lugal-er₉-ra me-teš₂ ga-i-i
{ŋiš}rab₃ gal mah diŋir-re-e-ne-me-en
ni₂ gal kalam-ma...
ku-kur dugud kur-ra du₆-ul-la-me-en
id₂-zu id₂ kalag-ga-am₃ id₂ nam tar-ra-am₃
id₂ mah ki ud e₃ igi nu-bar-re-dam
ma₂-gur₈ mah a ku-kur-ra <unk> a
gu₂ si-a nam-lu₂-ulu₃-ka
en {d}lugal-er₉-ra ŋiri₃-zu um-mi-gub
nun kur-ra-ke₄-ne ša-mu-e-ši-gam-e-de₃-eš
bur₃-ra ud zalag ša-mu-un-ne-ri-ib-e₃
...<unk> ra šu-zu-še₃ ša-mu-u₈-ŋal₂
en {d}lugal-er₉-ra an-zag-še₃ mah-me-en
ki-ru-gu₂ 6(diš)-kam-ma-am₃
a₂ mah nun {d}i-bi₂{d}suen-ŋu₁₀
ŋiš-gi₄-ŋal₂-bi-im
lugal-ŋu₁₀ nam-mah-za ga-am₃-dug₄
en {d}lugal-er₉-ra nam-mah-za ga-am₃-dug₄
za-e mah-me-en dili-zu i₃-mah-me-en
diŋir er₉-ra diŋir-re-e-ne-er rib-ba
lugal sukud-ra₂ an-ne₂-e us₂-sa
diŋir er₉ en zid ni₂-te-na
{d}id₂-lu₂-ru-gu₂ šag₄ diŋir-re-e-ne
en ka-aš bar niŋ₂-erim₂-e hul gig
{d}suen-gin₇ niŋ₂-si-sa₂-e ki aŋ₂
en nam tar-tar-ra an {d}en-lil₂-la₂-me-eš
niŋ₂-nam an ki ŋal₂-ŋal₂-la-a-ba
nam tar-re-bi gal-bi mu-un-u₂-us₂
...{d}en-lil₂-le saŋ-e-eš mu-un-rig₇
...nun-e-ne {d}i-bi₂{d}suen-ŋu₁₀
...nam-ma-ni mah bad₃ gal kur <unk> <unk>
...gal-gal šu du₇ dumu {d}en-lil₂-la₂-ka
...hul-ŋal₂ saŋ <unk> <unk>
...a₂ mah-a-na gal-bi
...gal-bi ši-im-mi <unk>
...<unk> ka du₈-a kur-ra šu ur₃-ur₃
...tar-re erim₂ zar-re-eš i₃-sal-le
...a₂ mah-a-na gal-bi
...gal-bi ši-im-mi-in <unk>
...<unk> ŋiškim sag₉-ga
...lugal-la-me-eš
...šu ŋa₂-ŋa₂-me-eš
...<unk>...
...
ur-saŋ gal-me-eš nam-mah-bi a-ri-a sug₄-ga-am₃
2(diš)-na-ne-ne lugal id₂-da-me-eš
{d}id₂-lu₂-ru-gu₂ lu₂ zid...
lu₂-erim₂ {ŋiš}rab₃-gin₇ šu ri-ri-a-me-eš
kisiga{ki} iri ul ki ŋar-ra-ba
zid-du nu-dab₅-be₂ erim₂-du nu-dib-be₂
ki šag₄ kuš₂ an...
ki ni₂ dub₂ <unk> <unk>...me-eš
ki gal an-še₃ <unk>...
ki nam tar-re an...
me-bi kug-kug-ga-am₃...
...<unk> lu₂...
...
me-bi...hu-ul-hu-le-eš...
me 7(diš)-na <unk> gal-le-eš...
me še-er-ka-an nun-e abzu-ta nun...še-er-ka-an...
{d}meš₃-lam-ta-e₃-a en...
nam-ur-saŋ-bi kur-re ba...a
nam-mah-bi zag an ki-še₃ zag an ki-še₃ pa e₃ ak-a
ki-ru-gu₂ 1(u)-kam-ma-am₃
a₂ mah nun {d}i-bi₂{d}suen-ŋu₁₀
ŋiš-gi₄-ŋal₂-bi-im
kalag-bi ud kalam-ma šu ur₃-ur₃
{d}meš₃-lam-ta-e₃-a en {d}lugal-er₉-ra za₃-mi₂-zu dug₃-ga-am₃
ki-šu₂-bi-im
šir₃-nam-gala {d}meš₃-lam-ta-e₃-a u₃ {d}lugal-er₉-ra

Cuneiform:
<SURFACE>
...
...𒈨𒌨𒅆𒅎...
...𒍣𒊮𒅅𒆷𒆤𒊮𒍪...
...𒋤𒌓𒁺...
𒆠𒊒𒄘𒐉𒄰𒈠𒀀𒀭
𒀉𒈤𒉣...
𒄑𒄄𒅅𒁉𒅎
𒅆𒅎𒋛𒀀𒄀𒂗𒈗𒈬𒅆𒅎𒋛𒀀𒄀𒂗𒉈𒍪𒀭𒍠𒂠
𒂗𒀭𒈗𒄊𒊏𒅆𒅎𒋛𒀀𒄀𒂗𒉈𒍪𒀭𒍠𒂠
𒈨𒍪𒈨𒃴𒈠𒈨𒉡𒋧𒆠𒁕
𒀊𒆪𒆳𒅅𒆷𒉎𒍽𒊑𒀀𒈨𒂗
𒀭𒄊𒌧𒈠𒋾𒆷𒈨𒂗
𒉎𒃲𒀭𒆠𒀀𒌋𒌆𒆷𒈨𒂗
𒆠𒊒𒄘𒐊𒄰𒈠𒀀𒀭
𒉆𒈤𒍪𒂵𒄿𒄿
𒅆𒅎𒋛𒀀𒄀𒂗𒈗𒈬...𒉈𒍪𒀭𒍠𒂠
𒄑𒄄𒅅𒁉𒅎
𒌨𒊕𒍣𒈨𒌨𒂊𒂵𒄿𒄿
𒂗𒀭𒈗𒄊𒊏𒈨𒌨𒂵𒄿𒄿
𒄑𒈗𒃲𒈤𒀭𒊑𒂊𒉈𒈨𒂗
𒉎𒃲𒌧𒈠...
𒆪𒆳𒂂𒆳𒊏𒇯𒌌𒆷𒈨𒂗
𒀀𒇉𒍪𒀀𒇉𒆗𒂵𒀀𒀭𒀀𒇉𒉆𒋻𒊏𒀀𒀭
𒀀𒇉𒈤𒆠𒌓𒌓𒁺𒅆𒉡𒁇𒊑𒁮
𒈣𒋽𒈤𒀀𒆪𒆳𒊏<unk>𒀀
𒄘𒋛𒀀𒉆𒇽𒍇𒅗
𒂗𒀭𒈗𒄊𒊏𒄊𒍪𒌝𒈪𒁺
𒉣𒆳𒊏𒆤𒉈𒊭𒈬𒂊𒅆𒃵𒂊𒉈𒌍
𒌋𒊏𒌓𒌓𒊭𒈬𒌧𒉈𒊑𒅁𒌓𒁺
...<unk>𒊏𒋗𒍪𒂠𒊭𒈬𒇇𒅅
𒂗𒀭𒈗𒄊𒊏𒀭𒍠𒂠𒈤𒈨𒂗
𒆠𒊒𒄘𒐋𒄰𒈠𒀀𒀭
𒀉𒈤𒉣𒀭𒄿𒉈𒀭𒂗𒍪𒈬
𒄑𒄄𒅅𒁉𒅎
𒈗𒈬𒉆𒈤𒍝𒂵𒀀𒀭𒅗
𒂗𒀭𒈗𒄊𒊏𒉆𒈤𒍝𒂵𒀀𒀭𒅗
𒍝𒂊𒈤𒈨𒂗𒀸𒍪𒉌𒈤𒈨𒂗
𒀭𒄊𒊏𒀭𒊑𒂊𒉈𒅕𒆗𒁀
𒈗𒃴𒁺𒀭𒉌𒂊𒍑𒊓
𒀭𒄊𒂗𒍣𒉎𒋼𒈾
𒀭𒀀𒇉𒇽𒊒𒄘𒊮𒀭𒊑𒂊𒉈
𒂗𒅗𒀸𒁇𒃻𒉈𒊒𒂊𒅆𒌨𒍼
𒀭𒂗𒍪𒁶𒃻𒋛𒁲𒂊𒆠𒉘
𒂗𒉆𒋻𒋻𒊏𒀭𒀭𒂗𒆤𒇲𒈨𒌍
𒃻𒉆𒀭𒆠𒅅𒅅𒆷𒀀𒁀
𒉆𒋻𒊑𒁉𒃲𒁉𒈬𒌧𒌑𒍑
...𒀭𒂗𒆤𒇷𒊕𒂊𒌍𒈬𒌧𒉺𒄸𒁺
...𒉣𒂊𒉈𒀭𒄿𒉈𒀭𒂗𒍪𒈬
...𒉆𒈠𒉌𒈤𒂦𒃲𒆳<unk><unk>
...𒃲𒃲𒋗𒌌𒌉𒀭𒂗𒆤𒇲𒅗
...𒅆𒌨𒅅𒊕<unk><unk>
...𒀉𒈤𒀀𒈾𒃲𒁉
...𒃲𒁉𒅆𒅎𒈪<unk>
...<unk>𒅗𒂃𒀀𒆳𒊏𒋗𒃡𒃡
...𒋻𒊑𒉈𒊒𒇡𒊑𒌍𒉌𒊩𒇷
...𒀉𒈤𒀀𒈾𒃲𒁉
...𒃲𒁉𒅆𒅎𒈪𒅔<unk>
...<unk>𒅆𒁾𒊷𒂵
...𒈗𒆷𒈨𒌍
...𒋗𒂷𒂷𒈨𒌍
...<unk>...
...
𒌨𒊕𒃲𒈨𒌍𒉆𒈤𒁉𒀀𒊑𒀀𒋤𒂵𒀀𒀭
𒈫𒈾𒉈𒉈𒈗𒀀𒇉𒁕𒈨𒌍
𒀭𒀀𒇉𒇽𒊒𒄘𒇽𒍣...
𒇽𒉈𒊒𒄑𒈗𒁶𒋗𒊑𒊑𒀀𒈨𒌍
𒂮𒆠𒌷𒌌𒆠𒃻𒊏𒁀
𒍣𒁺𒉡𒆪𒁉𒉈𒊒𒁺𒉡𒁳𒁉
𒆠𒊮𒊨𒀭...
𒆠𒉎𒂀<unk><unk>...𒈨𒌍
𒆠𒃲𒀭𒂠<unk>...
𒆠𒉆𒋻𒊑𒀭...
𒈨𒁉𒆬𒆬𒂵𒀀𒀭...
...<unk>𒇽...
...
𒈨𒁉...𒄷𒌌𒄷𒇷𒌍...
𒈨𒐌𒈾<unk>𒃲𒇷𒌍...
𒈨𒊺𒅕𒅗𒀭𒉣𒂊𒍪𒀊𒋫𒉣...𒊺𒅕𒅗𒀭...
𒀭𒈩𒇴𒋫𒌓𒁺𒀀𒂗...
𒉆𒌨𒊕𒁉𒆳𒊑𒁀...𒀀
𒉆𒈤𒁉𒍠𒀭𒆠𒂠𒍠𒀭𒆠𒂠𒉺𒌓𒁺𒀝𒀀
𒆠𒊒𒄘𒌋𒄰𒈠𒀀𒀭
𒀉𒈤𒉣𒀭𒄿𒉈𒀭𒂗𒍪𒈬
𒄑𒄄𒅅𒁉𒅎
𒆗𒁉𒌓𒌧𒈠𒋗𒃡𒃡
𒀭𒈩𒇴𒋫𒌓𒁺𒀀𒂗𒀭𒈗𒄊𒊏𒍠𒊩𒍪𒄭𒂵𒀀𒀭
𒆠𒋙𒁉𒅎
𒂡𒉆𒍑𒆪𒀭𒈩𒇴𒋫𒌓𒁺𒀀𒅇𒀭𒈗𒄊𒊏